Ձեր կոնկրետ հարցադրումների արդյունքում է, որ ձևավորվելու է իմ նախընտրական ծրագիրը` կոնկրետ խոստումներով` կոնկրետ ժամանակահատվածների համար: Այդ կերպ էի վարվել նաև 2008-ին: Հիմա պարզ ճակատով կարող եմ նշել, որ տվածս խոստումներն արդեն իսկ ամբողջությամբ կատարված են ու գերակատարված: Հենց դա է ինձ առաջին հերթին ոգեշնչում դարձյալ ծառայություններս առաջարկելու Էջմիածնեցուն: Եվ ի հեճուկս տարաբնույթ շահեր հետապնդող խմբերի տարածած լուրերի, թե իբր ես այս կամ այն աշխատանքին եմ տեղափոխվում, խորհրդակցելով իմ ղեկավարած թիմի հետ, գերադասել եմ անավարտ ծրագրերս շարունակել: